**ΠΑΡΑΡΤΗΜΑ V** **- ΠΙΝΑΚΕΣ ΣΥΜΜΟΡΦΩΣΗΣ**

| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ/**  **ΣΤΟΙΧΕΙΟ ΤΕΚΜΗΡΙΩΣΗΣ** |
| --- | --- | --- | --- | --- |
|  | Αναλυτική περιγραφή της μεθοδολογίας υλοποίησης των εκπαιδευτικών προγραμμάτων | ΝΑΙ |  |  |
|  | Αναλυτική περιγραφή των εκπαιδευτικών μεθόδων και τεχνικών | ΝΑΙ |  |  |
|  | Συμβατικό εκπαιδευτικό υλικό σε μορφή pdf που αντιστοιχεί σε εκπαιδευτικές ενότητες που καλύπτουν το 20% των ωρών κάθε αντικειμένου κατάρτισης (εξαιρούνται οι οριζόντιες) που περιλαμβάνεται στο Έργο (σύμφωνα με τα οριζόμενα στο Παράρτημα Ι “ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ/ ΤΕΧΝΙΚΕΣ ΠΡΟΔΙΑΓΡΑΦΕΣ/ ΠΑΡΑΔΟΤΕΑ”, *[ως παράρτημα της Τεχνικής Προσφοράς]* | ΝΑΙ |  |  |
|  | Ψηφιακό εκπαιδευτικό υλικό που αντιστοιχεί σε εκπαιδευτικές ενότητες που καλύπτουν το 20% των ωρών κάθε αντικειμένου κατάρτισης (εξαιρούνται οι οριζόντιες) που περιλαμβάνεται στο Έργο (το οποίο πρέπει να πληροί κατ’ ελάχιστον τις ποιοτικές και ποσοτικές προδιαγραφές που έχουν τεθεί από τις ισχύουσες “Κατευθυντήριες Οδηγίες Υποχρεωτικής Εφαρμογής Υλοποίησης Προγραμμάτων Κατάρτισης με τη μέθοδο της Τηλεκατάρτισης (e-learning)” του **Παραρτήματος VII** της Διακήρυξης “Ειδικοί όροι υλοποίησης Πράξης”, το οποίο αποτελεί αναπόσπαστο μέρος της Απόφασης Ένταξης της Πράξης).  *[για τον έλεγχο του ψηφιακού εκπαιδευτικού υλικού απαιτείται σχετικό link καθώς και κωδικοί πρόσβασης στο Ο.Σ.Τ.Κ.]* | ΝΑΙ |  |  |
|  | Αναλυτική Περιγραφή της μεθοδολογίας υλοποίησης της διαδικασίας πιστοποίησης των γνώσεων και των δεξιοτήτων των ωφελουμένων. | ΝΑΙ |  |  |
|  | Παρουσίαση του επιπέδου ωριμότητας των Σχημάτων Πιστοποίησης  *Απαιτείται η υποβολή των στοιχείων τεκμηρίωσης ωριμότητας για τα σχήματα πιστοποίησης, όπως αυτά ορίζονται στο Παράρτημα I, Κεφ. Α.4.2. «Διενέργεια εξετάσεων πιστοποίησης προσόντων»*  *ήτοι:*  *Κατ’ ελάχιστον του αριθμού πρωτοκόλλου του υποβληθέντος φακέλου αίτησης έγκρισης / διαπίστευσης, του αντιγράφου του σχετικού παραβόλου] για δυο από τα τρία (3) σχήματα πιστοποίησης, Για τα σχήματα που έχουν ήδη εγκριθεί, προσκομίζεται η Διαπίστευση τους. ]* | ΝΑΙ |  |  |
|  | *Συμφωνητικό συνεργασίας με τον συνεργαζόμενο διαπιστευμένο φορέα πιστοποίησης προσώπων (Φ.Π.Π.) που θα αναλάβει να υλοποιήσει την*  *πιστοποίηση των ωφελούμενων (εφόσον ο Φ.Π.Π. είναι υπεργολάβος)* | ΝΑΙ |  |  |
|  | Παρουσίαση Αναλυτικού Χρονοδιαγράμματος υλοποίησης του Έργου  (με τη μορφή Διαγράμματος Gantt) | ΝΑΙ |  |  |
|  | Αναλυτική περιγραφή της διαδικασίας οργάνωσης, παρακολούθησης και αξιολόγησης της Σύμβασης. | ΝΑΙ |  |  |
|  | Αναλυτική περιγραφή του προτεινόμενου σχήματος διοίκησης του Έργου και της δομής, οργάνωσης και του ρόλου των στελεχών που θα εμπλακούν στο έργο (Ομάδα Έργου). | ΝΑΙ |  |  |
|  | Πληροφορικό Σύστημα Διοικητικής Παρακολούθησης | ΝΑΙ |  |  |
| **Προδιαγραφές Ολοκληρωμένου Συστήματος Τηλεκατάρτισης (Ο.Σ.Τ.Κ.)** | | | | |
|  | Το σύστημα τηλεκατάρτισης θα πρέπει να αποτελεί ένα ενιαίο πληροφοριακό σύστημα με μοναδική πύλη εισόδου για όλους τους τύπους δραστηριοτήτων | ΝΑΙ |  |  |
|  | Το Ο.Σ.Τ.Κ. θα πρέπει να παρέχει δυνατότητα διαχείρισης χρηστών σε επίπεδο συστήματος, αλλά και σε επίπεδο μαθήματος. | ΝΑΙ |  |  |
|  | Το Ο.Σ.Τ.Κ. θα πρέπει να δίνει τη δυνατότητα διαχείρισης (δημιουργία, επεξεργασία, διαγραφή) νέων ρόλων χρηστών | ΝΑΙ |  |  |
|  | Το Ο.Σ.Τ.Κ. θα πρέπει να υποστηρίζει ένα σύνολο δυνατοτήτων όσον αφορά τη διαχείριση των προσφερόμενων μαθημάτων | ΝΑΙ |  |  |
|  | Το Ο.Σ.Τ.Κ. θα πρέπει να υποστηρίζει σύγχρονη τηλεκατάρτιση | ΝΑΙ |  |  |
|  | Το Ο.Σ.Τ.Κ. θα πρέπει να υποστηρίζει ασύγχρονη τηλεκατάρτιση | ΝΑΙ |  |  |
|  | Συμβατότητα με διεθνή πρότυπα όσον αφορά την προσβασιμότητα | ΝΑΙ |  |  |
|  | Κάθε καταρτιζόμενος θα πρέπει να έχει την δυνατότητα διατομικής ηλεκτρονικής επικοινωνίας με τον εκπαιδευτή σε όλη την διάρκεια του προγράμματος εξ αποστάσεως κατάρτισης | ΝΑΙ |  |  |
|  | Το ΟΣΤΚ διατίθεται στην ελληνική γλώσσα | ΝΑΙ |  |  |
|  | Το Σύστημα (Ο.Σ.Τ.Κ.) θα πρέπει να παρέχει τη δυνατότητα καταγραφής της πορείας και των ενεργειών του καταρτιζομένου | ΝΑΙ |  |  |
|  | Link καθώς και κωδικοί πρόσβασης του ΟΣΤΚ | ΝΑΙ |  |  |

Οδηγίες συμπλήρωσης

1. Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.
2. Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.
3. Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.
4. Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.
5. Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

Διευκρινίσεις:

1. Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

2. Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

3. Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

4. Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.